— 25 — 
enutriuntur. Mox vero e nimio solis aestu plantae exsiccantur, steriles 
inde ac deserti campi omni animalium genere deseruntur idque numerosis 
turmis in alias regiones migrat. 
Longe autem alia Fauna altiores Caucasi montes conspicui sunt ; jam 
enim submontosa septentrionalia tempus aestivale multo brevius habent, 
quam devexa et plana, ideoque non nisi hoc tempore aereae Volucres 
utplurimura et Insecta bis in locis vitam degunt brevissimam ; quo fit , 
ut maxima anni parte exiguum animalinm numerum ibi deprehendas. 
At suprema montium cacumina summaque juga, nive sempiterna can- 
dida, ubi perpetuae hiemes sedent et intolerabilis rigor, rarioribus plantis 
ornata, perpauca vixdum animalia, eaque his regionibus algidis omnino 
propria ferunt; quae, calidiore anni tempore in imis montium exorto, 
regiones natales linquunt mediamque declivitatem adeunt, dum reliquum 
genus e Gliriiim ordine in mediis hisce montibus remaneat , atque hiemem 
frigidamque omnem tempestatem hiberno somno obrutum transigat; con- ' 
duntur enim majores Mures hieme, pabulo ante in specus convecto. 
Mediis dein hisce et imis montium hippicorum regionibus Urorum, 
insigne illud Boum ferorum genus jubatum, proprium est et a Cabar- 
dinorum Abchasorumque proceribus ibi frequenter venatur. 
In universum eadem fere animantium genera in utraque Caucasi decli- 
vitate occurrunt, licet alia quoque deprehandantur , uni alterive declivi- 
tati propria, et Caucasus, dum ab occasu ad orientem summis jugis 
niveis longissimum iter emetitur, distinctissimos ponit limites europaeam 
inter Faunam atque asiaticam. Itaque animalia in Colchide antiqua, in 
Iberia dein et Albania, inque desertis Cyro amni vicinis obvia omnino 
recedunt ab aliis, citra juga caucasia indigena; sic in illis regionibus 
deprehenduntur Hyaenae, Canes aurei, Antilopae aliaque Quadrupeda , 
Eichwalb Faun. casp. cauc. 
4 
